पाएं अपने शहर की ताज़ा ख़बरें और फ्री ई-पेपरडाउनलोड करें
जिले में गुरूवार दोपहर मौसम ने अचानक पलटी खाते हुए राहत की बूंदें छोडी। जिले के कई क्षेत्रों में करीब 15 मिनट तक हुई छितराई बारिश से लोगों को गर्मी से राहत मिली। इससे पूर्व आए तेज अंधड से लोग घरों में दुबक गए।
दोपहर करीब 2 बजे सिकंदरा, सिकराय, मेहंदीपुर बालाजी, महवा क्षेत्र में हुई बारिश ने मौसम में ठंडक घोल दी। गर्मी के मौसम में यह पहला अवसर था जब तेज हवाओं के साथ बारिश होने से लोगों के चेहरे खिल गए।
गुरुवार को दिनभर आसमान में बादल छाए रहने से दोपहर को तेज हवाओं के साथ बारिश हुई। उमस और भीषण गर्मी से जरूर लोगों को थोड़ी राहत मिली है। बिन मौसम बरसात से तापमान भी स्थिर रहा। इस दौरान अधिकतम तापमान 38 डिग्री और न्यूनतम तापमान 27 डिग्री सेल्सियस रिकार्ड किया गया। आसमान में घने बादल छाए बादल छाने से मौसम सुहाना बना रहा। यहां 3 दिन पूर्व भी हल्की बारिश के साथ तेज हवाओं का दौर चला था। इससे लोगों को गर्मी से राहत मिली थी।
गौरतलब है कि आग की तरह तप रहे शहर को दोपहर बाद आंधी और बारिश राहत लेकर आई। रुक-रुक कर हुई बारिश से पूरा शहर भींग गया। वहीं पिछले कुछ दिनों से उमस और लू के थपेड़े से जूझ रहे लोगों को नई ताजगी मिली। भले ही आसमान के बादल छंटने के बाद यह थोड़ी सी बारिश लोगों के घरों में बीमारी लेकर आए लेकिन फिलहाल मौसम के बदले मिजाज से लोग खुश नजर आए। सूर्य के रौद्र रुप से तो लोगों को थोड़ा निजात मिली ही है। पारा भी गिर गया है। गर्मी से परेशान लोग बारिश के दौरान वे घरों की छत पर बारिश में भींगते हुए दिखाई दिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn